1. Úvod

Vláda svojim uznesením č. 898 zo 16. novembra 2005 zobrala na vedomie vyhodnotenie kontrolného mechanizmu v roku 2004 a aktualizáciu plánu konsolidačnej funkcie Železníc Slovenskej republiky (ďalej ŽSR) a schválila aktualizáciu finančných projekcií a špecifikáciu vzťahov ŽSR a štátu k plneniu konsolidačnej funkcie. 

Predmetom materiálu je vyhodnotenie plánu konsolidačnej funkcie v roku 2005 a návrh na jeho aktualizáciu na obdobie rokov 2006 - 2010.

2. Vyhodnotenie plnenia plánu konsolidačnej funkcie v roku 2005

2.1. Kontrolný mechanizmus

Úlohy:
1.	Plynulé financovanie záväzkov voči verejnoprávnym inštitúciám a daňovým úradom a nezvyšovanie dlhu
V roku 2005 ŽSR plnili svoje odvodové povinnosti voči Sociálnej poisťovni, zdravotným poisťovniam a  daňovým úradom v stanovenom termíne a v požadovanej výške.
ŽSR vykazujú k 31. 12. 2005 stav záväzkov voči:
•	Sociálnej poisťovni v čiastke 118 664 155,- Sk, 
•	Spoločnej zdravotnej poisťovni, a.s. v čiastke 49 651165,10 Sk,
•	daňovým úradom v čiastke 38 658 478,30 Sk,
ako záväzky vyplývajúce z odvodových povinností za 12/2005 splatné v 1/2006.
Súčasne v priebehu hodnoteného obdobia boli riešené záväzky z predchádzajúcich období:
-	v súlade s uznesením vlády SR č. 956/2005 zo dňa 30. 11. 2005 boli vyporiadané záväzky ŽSR (poplatky z omeškania za oneskorené úhrady odvodov zdravotného poistenia) v objeme 528 531 306 Sk voči spoločnosti Veriteľ, a. s. Dňa 30. 12. 2005 bola podpísaná zmluva medzi ŽSR a Veriteľom, a. s. o postúpení pohľadávok, dohoda o započítaní a dohoda o odpustení dlhu. Z celkového záväzku ŽSR (528 531 306,- Sk) bolo započítaných 3 859 479,99 Sk a zvyšná suma bola odpustená.
-	odpustenie povinnosti ŽSR zaplatiť penále voči Sociálnej poisťovni za dlžné poistné za obdobie rokov 1997 - 2001 vo výške 6 431 264 263,30 Sk je predmetom notifikácie z titulu právnej istoty v Európskej komisii. Európskej komisia doteraz rozhodnutie nevydala.
2.	Investície do železničnej infraštruktúry z vlastných zdrojov realizovať so zameraním na:
-	potrebu odstránenia havarijných stavov na tratiach ŽSR,
-	zabezpečenie plynulej prevádzky ,
-	vyrovnanie záväzkov z predchádzajúcich období,
-	obnova zastaralej IT technológie,
-	výraznejšiu aktiváciu racionalizačných investícií vedúcich k úspore živej práce a nákladov, zvyšovaniu bezpečnosti a produktivity.
Uznesením č. 20/2005 Správna rada ŽSR (ďalej SR ŽSR) schválila dňa 17. 2. 2005 Podnikateľský plán ŽSR na rok 2005, ktorého súčasťou bol aj plán obstarávania dlhodobého hmotného majetku (DHM) a dlhodobého nehmotného majetku  (DNM ) na rok 2005 z vlastných zdrojov vo výške 2 700 000 tis. Sk, vrátane investícií zabezpečovaných hospodárskym spôsobom v objeme 300 000 tis. Sk. Do 31. 12. 2005 bol SR ŽSR (uznesením č. 144/2005 zo dňa 7. 12. 2005) schválený aktualizovaný objem DHM a DNM z vlastných zdrojov vo výške 1 843 780 232,10 Sk. Zároveň SR ŽSR schválila aktualizovaný objem finančných prostriedkov na nákup serverov vo výške 147 963 945,- Sk a súhlasila s viazaním finančných prostriedkov vo výške 69 mil. Sk na havarijný stav na stavbu žst. Kysak. Zostatok nerozdelených finančných prostriedkov z vlastných zdrojov ŽSR vo výške 339 255 822,90 Sk schválila SR ŽSR presunúť do roku 2006. Tým sa vlastné zdroje zabezpečované dodávateľským  spôsobom upravili na objem 2 060 744 177,10 Sk. Hospodársky spôsob zostal nezmenený v objeme 300 000 000,- Sk.
Menovitý zoznam investícií z vlastných zdrojov bol schvaľovaný osobitne v priebehu roka na základe návrhov investorskej komisie. 
Ako príklad vecného použitia vlastných zdrojov v  roku 2005 na odstránenie havarijných stavov na tratiach ŽSR sa realizovali nasledovné stavby: 
- Bratislava Nové Mesto, prístrešky a nástupištia v objeme                           17 001 044,- Sk
- Rimavská Seč - Jesenské, KR k. č. 1 v objeme                                          157 463 702,- Sk
- Kysak, komplexná rekonštrukcia zabezpečovacieho zariadenia v objeme  78 258 666,- Sk
- Komplexná rekonštrukcia priepustu v km 221,466 trate Košice - Žilina       3 542 041,- Sk
- Komplexná rekonštrukcia traťového vedenia Starý Smokovec - Vyšné Hágy (odstránenie následkov kalamity)                                                                                     63 493 000,- Sk
Zároveň v rámci aktivácie racionalizačných investícií bola zabezpečená realizácia stavby Podunajské Biskupice - Komárno, dispečerizácia trate v objeme 149 923 888,- Sk.
Obstaranie dlhodobého hmotného majetku (DHM) z vlastných zdrojov bolo za mesiace január až december 2005 zúčtované vo výške 1 818 399 tis. Sk, čo oproti plánu 2 307 104 tis. Sk  predstavuje plnenie 78,8%.  
Obstaranie dlhodobého nehmotného majetku (DNM) z vlastných zdrojov oproti schválenému plánu 53 640 tis. Sk bolo za mesiace január až december 2005 zúčtované vo výške 42 880 tis. Sk, čo je plnenie na 79,9 %. 
Prehľad obstarávania DHM A DNM za roky 2004 - 2005 podľa jednotlivých zdrojov krytia je uvedený v prílohe č. 1a.
3.	Zabezpečiť trend vývoja ekonomických  ukazovateľov 
Kontrolným mechanizmom stanovené ukazovatele poskytujú pohľad na plnenie konsolidačnej funkcie najmä v oblasti cudzích zdrojov a vývoj v oblasti hospodárskej činnosti.
-	Záväzky (klesajúci trend).
-	Koeficient samofinancovania (trend rastúci).
    (vlastné imanie/aktíva)*100
-	Celková úverová zadlženosť (trend klesajúci).
    (bankové úvery/vlastné imanie)*100
-	Výsledok hospodárenia z hospodárskej činnosti (trend rastúci).
-	Náklady na hospodársku činnosť v tis. Sk/km prevádzkovanej siete (trend ≤ inflácia).
-	Produktivita z výnosov bez vplyvu konsolidačnej funkcie (trend rastúci).
    (výnosy z hospodárskej činnosti bez vplyvu konsolidačnej funkcie/počet zamestnancov)

Záväzky

 v tis. Sk	Skutočnosť k 31.12.2004	Plán KF k 31.12.2005	Skutočnosť k 31.12.2005	
Záväzky  celkom	33 494 989	
34 454 955	34 267 475	
Na celkový rast záväzkov k 31. 12. 2005 mala vplyv najmä realizácia štátnych záruk k úverom so štátnou zárukou hradených prostredníctvom FNM SR za rok 2005 vo výške 1 732 940 tis. Sk a čerpanie investičného úveru (Citibank – DEXIA - Tatra banka ) vo výške 606 446 tis. Sk. Záväzky znížila najmä splátka istiny úveru konzorciu Calyon & Depfa Investment Bank vo výške 769 220 tis. Sk realizovaná z vlastných zdrojov. 
V aktualizovanom pláne konsolidačnej funkcie na roky 2005 až 2009 bolo uvažované so zaúčtovaním odpustenia úhrad do výnosov v roku 2005 v súvislosti s úvermi so štátnou zárukou realizovaných prostredníctvom FNM SR v roku 2004 vo výške 1 755 211 tis. Sk, a tým aj s poklesom záväzkov v roku 2005 o uvedenú čiastku. 
V súvislosti so vstupom SR do EÚ vznikla požiadavka notifikácie nenávratnosti prostriedkov z realizácie štátnych záruk za roky 2004 – 2005 Európskou komisiou. Nakoľko k 31. 12. 2005 nebol ukončený proces notifikácie, uvedené poskytnuté nenávratné prostriedky z realizácie štátnych záruk za ŽSR zostali v záväzkoch ŽSR s negatívnym dopadom na celkovú výšku záväzkov.
Pri stanovovaní tohto ukazovateľa nebolo uvažované s potrebou riešenia nenávratnosti záväzkov z úverov so štátnou zárukou prostredníctvom notifikácie pred Európskou komisiou. Potreba notifikácie vyplynula z rokovania o štátnej pomoci s MF SR zo dňa 18. 4. 2005 
Proces notifikácie je dlhodobým procesom a ŽSR v ňom vystupujú ako príjemca, poskytovateľom je MF SR ako gestor štátnej pomoci v rámci SR. ŽSR predložili požadované údaje vo forme v zmysle Európskej smernice prostredníctvom MF SR. Z uvedeného dôvodu nemôžu ŽSR daný proces ovplyvniť.	
 v tis. Sk	Skutočnosť k 31.12.2004	Plán KF k 31.12.2005	Skutočnosť k 31.12.2005	
Záväzky  celkom	33 494 989	34 454 955	34 267 475	
Čerpanie invest. úveru 1,5 mld. v roku 2005 (Citibank - DEXIA - Tatra banka)	 	
1 500 000	
606 446	
Záväzky po odpočítaní investičného úveru	33 494 989	32 954 955	33 661 029	
  z toho záväzky z KF:	 		 	
 Úvery so ŠZ	22 149 973	21 687 846	21 498 246	
 FNM (úvery so ŠZ realiz. prostredn. FNM  v roku2004)	1 755 211		1 755 211	
 FNM (úvery so ŠZ realiz. prostredn. FNM v roku 2005) 	 	
1 816 668	1 732 940	
 MF SR (soc. poisťovňa)	1 162 899	1 162 899	1 162 899	
 MF SR (ŠFA)	975 000	975 000	975 000	
Záväzky po odpočítaní invest. úverov a záväzkov z KF	7 451 906	7 312 542	6 536 733	

Ak je vzhľadom k vyššie uvedenému daný ukazovateľ posudzovaný bez vplyvu konsolidačnej funkcie má priaznivý - klesajúci trend.

Ukazovateľ	Skutočnosť k 31.12.2004	Plán KF
k 31.12.200	Skutočnosť k 31.12.2005	
Koef. samofinancovania (%)	45,32	48,85	45,78	
Celková úverová zadlženosť(%)	88,95	81,87	80,44	
Výsledok hosp. z hospodárskej činnosti (tis. Sk)	
-850 559	
-256 433	
369 734	
Náklady na hosp. činnosť/km prevádzkovanej siete ( tis. Sk/km)	
4 676	
4 526	
4 574	
Produktivita z výnosov bez vplyvu KF (tis. Sk/zam.)	
861 279	
863 961	
886 324	
Koeficient samofinancovania
Odchýlka ukazovateľa oproti plánu konsolidačnej funkcie súvisí so skutočnosťou, že pri znížení hodnoty zdrojov krytia majetku o 3 875 227 tis. Sk, vlastné imanie tiež zaznamenalo pokles o 1 106 864 tis. Sk. Na tento pokles vplývalo hlavne preceňovanie majetku vo výške 293 237 tis. Sk s čím sa v pláne konsolidačnej funkcie neuvažovalo, použitie fondu rozvoja na krytie neuhradenej straty minulých rokov vo výške 220 000 tis. Sk a pokles základného imania oproti plánu konsolidačnej funkcie o 844 457 tis. Sk.
Celková úverová zadlženosť 
Celková úverová zadlženosť má klesajúci trend. Na priaznivý vývoj malo vplyv zníženie stavu bankových úverov k 31. 12. 2005 oproti skutočnosti k 31. 12. 2004 o 1 307 315 tis. Sk.
Výsledok hospodárenia z hospodárskej činnosti 
ŽSR na výsledku hospodárenia z hospodárskej činnosti za rok 2005 vykazujú zisk 369 734 tis. Sk, oproti plánovanej strate 256 433 tis. Sk, čo znamená, že ukazovateľ je splnený. Na priaznivý vývoj výsledku hospodárenia mala vplyv najmä úspora nákladov v oblasti spotreby materiálu, opráv a osobných nákladov.
Náklady na hospodársku činnosť v tis. Sk/km prevádzkovej siete
Skutočné náklady na hospodársku činnosť za rok 2005 boli oproti skutočným nákladom za rok 2004 prepočítaným na km siete nižšie, pričom priaznivé plnenie by dosiahli aj pri raste do výšky inflácie. Na priaznivé plnenie ukazovateľa oproti roku 2004 má vplyv najmä úspora nákladov výrobnej spotreby a osobných nákladov.
Produktivita z výnosov bez vplyvu konsolidačnej funkcie 
Plnenie produktivity z výnosov bez vplyvu konsolidačnej funkcie je priaznivé. Na plnenie ukazovateľa mal najväčší podiel najmä pokles zamestnanosti oproti plánu konsolidačnej funkcie v priemerných prepočítaných počtoch o 673 zamestnancov a zvýšenie výnosov o 1 184 074 tis. Sk, z toho   na opravných položkách o 812 598 tis. Sk.  
Podrobná analýza hospodárenia ŽSR v porovnaní s plánom konsolidačnej funkcie je uvedená v prílohe č. 1b.
4.	Zamestnanosť
Podľa Podnikateľského plánu ŽSR na rok 2005 plánovaný priemerný evidenčný prepočítaný počet zamestnancov v roku 2005 bol 20 336 zamestnancov.
Plnenie plánu priemerného evidenčného prepočítaného počtu zamestnancov v roku 2005 za ŽSR:
	Priemerný evidenčný prepočítaný
počet zamestnancov	
Plán k 31.12.2005	20 336	
Skutočnosť k 31.12.2005	19 663	
Zníženie oproti plánu	   - 673	
% plnenia	       96,7 %	

Skutočný priemerný evidenčný prepočítaný počet zamestnancov k 31. 12. 2005 bol oproti plánovanému stavu nižší o 673 zamestnancov, čo predstavuje nárast znižovania o 3,3%. Súčasne došlo aj k medziročnému poklesu priemerného evidenčného prepočítaného počtu zamestnancov o 1 307 oproti 31. 12. 2004. (20 970 k 31. 12. 2004).
So zamestnancami ŽSR bol v roku 2005 skončený pracovný pomer prevažne z organizačných dôvodov a dohodou. Vyššie zníženie počtu zamestnancov bolo ovplyvnené ekonomickým nájmom. 
ŽSR uzatvorili v zmysle § 269 a násl. Obchodného zákonníka zmluvy o poskytovaní služieb, na základe ktorých došlo zároveň k ekonomickému nájmu týchto organizačných zložiek:
•	Železničnej polikliniky vo Zvolene (ŽP) s účinnosťou od 1.9.2005, prevod činnosti v ŽP Zvolen na novú právnickú osobu EUROTRADE, Slovakia, s. r. o., Zvolen,
•	Železničnej nemocnice s poliklinikou Košice  s účinnosťou od 1.10.2005, prevod činnosti v ŽNsP Košice na novú právnickú osobu Železničné zdravotníctvo, Košice,
•	Železničnej nemocnice s poliklinikou Bratislava  s účinnosťou od 1. 11. 2005, prevod činnosti v  ŽNsP Bratislava  na novú právnickú  osobu Novapharm, s. r. o., Bratislava.
Skončenie pracovného pomeru za rok 2005 - celkom za ŽSR 2 105 zamestnancov. V nasledovnej tabuľke sú uvedené vybrané dôvody a spôsoby skončenia pracovného pomeru (PP).
	Počet zamestnancov:	
Skončenia pracovného pomeru celkom v roku 2005	2 105	
z toho:		
•	podľa dôvodu skončenia PP:		
•	z organizačných dôvodov		   727	
•	úmrtie	     58	
•	starobný dôchodok	     57	
•	predčasný starobný dôchodok	    14	
•	invalidný dôchodok	    15	
•	ostatné dôvody	            1 234	
•	podľa spôsobu skončenia PP:		
•	skončenie PP dohodou	            1 014	
•	výpoveď daná zamestnávateľom	   95	
•	okamžité skončenie PP zamestnávateľom	   49	
                            z toho len za alkohol	   18	
•	skončenie PP na dobu určitú	   21	
•	skončenie PP v skúšobnej dobe	   16	
•	ostatné	               892	
V roku 2005 bola dosiahnutá priemerná mzda zo skutočne vyplatených miezd 18 169,- Sk, čo predstavuje nárast oproti roku 2004 o 6,63 %. V porovnaní s rastom nominálnej mzdy v SR za rok 2005 o 9,2 % ide o nižší nárast o 2,57 percentuálneho bodu.
Celkový objem plánovaných mzdových nákladov za ŽSR nebol prekročený. Vzhľadom na väčšie zníženie počtu zamestnancov oproti plánu o 673 zamestnancov, bolo v celkovom objeme nevyčerpaných 112,8 mil. Sk.
Prekročenie priemernej plánovanej mzdy za ŽSR bolo ovplyvnené hlavne organizačnými zmenami v rámci VOJ, vplyvom optimalizácie zamestnanosti ako aj výplatou odmien pri životných jubileách a odchode do dôchodku.
Čerpanie mzdových nákladov za ŽSR celkom predstavuje za obdobie roka 2005 finančný objem 4 286,9 mil. Sk. Jednotlivé zložky mzdy tvorili v roku 2005 nasledovný objem : 69,14 % tarifné mzdy, 12,66 % náhrady mzdy (dovolenka, prekážky v práci), 10,82 % prémie, 5,94 % príplatky, 1,79 % nadčas a 1,44 % ostatné nezaručené zložky mzdy.
5. Sociálna oblasť
a) Vytvárať štandardné podmienky v starostlivosti o zamestnancov
Štandardné podmienky v starostlivosti o zamestnancov boli definované pre jednotlivé oblasti starostlivosti o zamestnancov v Kolektívnej zmluve ŽSR 2004 – 2005. Dotýkajú sa konkrétne oblastí riešenia pracovných podmienok zamestnancov s dôrazom na oblasť bezpečnosti a ochrany zdravia pri práci, dôležitých osobných prekážok v práci, poskytovania odmien pri významných životných výročiach a odchode do dôchodku, zabezpečenia regenerácie pracovnej sily, zdravotnej starostlivosti a oblasti využívania sociálneho fondu.
Nad minimálny rámec stanovený príslušnými zákonnými ustanoveniami boli v roku 2005 v súlade s Kolektívnou zmluvou ŽSR zabezpečené nasledovné oblasti:
-	dôležité osobné prekážky v práci a rozšírené poskytovanie pracovného voľna pri návšteve lekára a sprevádzaní do zdravotníckeho zariadenia v objeme 2,6 mil. Sk,
-	zlepšenie starostlivosti o rodinu v objeme 1,1 mil. Sk,
-	vyrovnávací príplatok pri strate zdravotnej a zmyslovej spôsobilosti v objeme 2,26 mil. Sk,
-	sociálne kompenzácie v celkovom objeme 104,78 mil. Sk,
-	odstupné v objeme 1,75 mil. Sk.
V Kolektívnej zmluve ŽSR na rok 2006 nie sú úlohy v rámci sociálnej starostlivosti o zamestnancov v porovnaní s predchádzajúcou kolektívnou zmluvou rozširované a sú riešené s ohľadom na ekonomické možnosti zamestnávateľa.
b) Pri kolektívnom vyjednávaní pri uzatváraní kolektívnej zmluvy ďalej nevytvárať sociálne záväzky, ktoré nezodpovedajú ekonomickým možnostiam ŽSR.
Pre rok 2005 neboli v porovnaní s rokom 2004 kolektívnym vyjednávaním rozšírené žiadne sociálne záväzky. Vývoj starostlivosti o zamestnancov ŽSR naďalej zodpovedá súčasným trendom v rámci Európskej únie a zároveň zohľadňuje špecifické podmienky zamestnancov v železničnej prevádzke.
V Kolektívnej zmluve ŽSR (KZ) na rok 2006 boli podstatným spôsobom znížené nároky zamestnancov pri dôležitých osobných prekážkach v práci. 
Konkrétne bolo zrušené poskytovanie pracovného voľna s náhradou mzdy nad rámec stanovený Zákonníkom práce pri vlastnej svadbe a pri úmrtí rodiča alebo súrodenca zamestnanca. Boli sprísnené podmienky pre priznanie vyrovnávacieho príplatku pri strate zmyslovej a zdravotnej spôsobilosti. Všetky časové intervaly súvisiace s nárokovosťou boli predĺžené o päť rokov. Valorizácia vyrovnávacieho príplatku pre týchto zamestnancov bola znížená o 50 %. 
Podstatné zmeny sa dotýkajú aj sociálnych kompenzácií, kde bola zadefinovaná základná podmienka pre ich poskytnutie v trvaní 10 rokov nepretržitého pracovného pomeru v ŽSR. Na rozdiel od rokov 2004 a 2005 bol počet kategórií pre priznanie sociálnych kompenzácií upravený zo šiestich na tri s podstatne prísnejším určením podmienky dĺžky trvania pracovného pomeru ako aj podstatným znížením výšky sociálnej kompenzácie v násobkoch dosiahnutej priemernej mesačnej mzdy za ŽSR.
Zníženie objemu nákladov na nároky vyplývajúce zamestnancom z KZ ŽSR 2006 je zabezpečené realizáciou podmienky posudzovania odpracovaných rokov len v ŽSR a ich právneho predchodcu (v minulosti boli v tejto podmienke posudzované odpracované roky v rezorte železničnej dopravy).

2.2. Vyhodnotenie opatrení ŽSR na zabezpečenie hospodárenia v roku 2005
Tvorba podnikateľského plánu a rozpočtu na rok 2005 a analýza silných a slabých stránok ŽSR vyústila do súboru opatrení podľa jednotlivých oblastí, ktoré bolo nevyhnutné v roku 2005 realizovať. 
V aktualizácii plánu konsolidačnej funkcie z roku 2005 bolo stanovených celkom 13 opatrení. Konkrétne vyhodnotenie opatrení je uvedené v prílohe č. 1c.

3. Návrh aktualizácie plánu konsolidačnej funkcie ŽSR na roky 2006 - 2010

Podmienky, ktoré zásadným spôsobom ovplyvňujú Aktualizáciu plánu plnenia konsolidačnej funkcie na nasledovné obdobie:
a) východiská definované v schválenom Podnikateľskom pláne ŽSR na rok 2006, ktorý rešpektuje:
•	pripravenú zmluvu o prevádzkovaní dráh na rok 2006 s nevybilancovaným výsledkom hospodárenia a s možnosťou jeho vyrovnania v prípade priaznivého hospodárenia verejných financií v roku 2006, 
•	výnos Úradu pre reguláciu železničnej dopravy (ÚRŽD) č. 654/2005 Z. z. z 19. 12. 2005 a systému poskytovania osobitných sadzieb v osobnej a nákladnej doprave na podporu zamedzenia poklesu dopravných výkonov dopravcov na sieti ŽSR,
•	predpokladané trendy vývoja cien vstupov, ktoré v zásade rešpektujú makroekonomické predpoklady v rozpočte verejnej správy, 
•	schválenú Kolektívnu zmluvu ŽSR,
•	rast priemernej mzdy v roku 2006 o 5,8 %,
•	uzavreté zmluvy s dopravcami na prevádzkovanie dopravy na dráhe, ako aj s inými subjektmi na dodávku služieb ŽSR v ostatných činnostiach,
•	zámery zo skvalitnenia portfólia záväzkov (splátka úverov bez štátnej záruky, iných finančných záväzkov  a záväzkov z obchodného styku) na úrovni ŽSR čo sa prejaví v získaní objemu cudzích zdrojov v rozsahu 30 mil. EUR v priebehu roku 2006 s predpokladom využitia na úhradu záväzkov z obchodného styku a dočerpaním zostatku investičného úveru z roku 2005 (1 500 mil. Sk) v čiastke 893 554 tis. Sk,
•	ďalšie skvalitňovanie systému vnútorného ekonomického riadenia a zabezpečenia Re-Design SAP R/3. 
b)	aktualizácia prognózy potrieb ŽSR a jej porovnanie s  rozpočtom verejnej správy na roky 2006 – 2008 a východiskami rozpočtu verejnej správy na roky 2007 - 2009
c)	Notifikácia vybraných opatrení ŽSR v Európskej komisii
Z titulu právnej istoty v rámci Európskej komisie (EK) prebieha proces notifikácie vybraných opatrení :
I.	Opatrenie: Nenávratnosť prostriedkov z realizácie štátnych záruk za Železnice Slovenskej republiky, Bratislava v roku 2004
II.	Opatrenie: Odpustenie povinnosti Železníc Slovenskej republiky, Bratislava zaplatiť penále voči Sociálnej poisťovni 
Dopady z daných opatrení na hospodárenie ŽSR budú realizované až po vydaní rozhodnutia Európskej komisie (EK). 
Ďalšie vplyvy najmä externého prostredia (napr. privatizácia Železničnej spoločnosti Cargo Slovakia, a. s. a návrh rozpočtu verejnej správy na roky 2007 – 2009) a osobitne spoplatňovanie železničnej dopravnej cesty od roku 2007 vymedzené výnosom Úradu pre reguláciu železničnej dopravy, ktorým sa ustanovuje rozsah regulácie cien v železničnej doprave oproti doteraz navrhovaným princípom, budú premietnuté do aktualizácie plánu konsolidačnej v roku 2007.
3.1.	Špecifikácia vzťahov ŽSR a štátu 
Zabezpečenie prevádzkovania dráh v súlade so zákonom č. 164/1996 Z.z. o dráhach v znení neskorších predpisov pri regulovanej cene vyžaduje zo strany štátu dotáciu pre dodávateľa na krytie strát spojených s prevádzkovaním dráh. Pre zabezpečenie ekonomických a finančných ukazovateľov projektovaných do roku 2010 a ďalšie nezvyšovanie dlhov ŽSR je zo strany štátu potrebné naplniť nasledovné predpoklady.
3.1.1.	Dotácia na krytie straty z prevádzkovania dráh– neinvestičná dotácia 
Požadovaná výška dotácie vyplýva z vývoja  výnosov a ekonomicky oprávnených nákladov (EON) spojených s prevádzkovaním dráh. 
Pri kvantifikácii výnosov vychádzame:
1.alternatíva - rešpektuje  platný výnos ÚRŽD č. 654/2005 Z. z., ktorým sa ustanovuje rozsah regulácie cien v železničnej doprave v roku 2006. Štruktúra ceny je stanovená pre jednotlivé kategórie tratí ŽSR. Cena v osobnej a nákladnej doprave pozostáva z 3 zložiek, osobitne pre jednotlivé kategórie tratí a druh dopravy:
•	Základná časť poplatku  je závislá na: vlakových kilometroch v osobnej a nákladnej doprave, stanovená za každý realizovaný vlakový kilometer.
•	Doplnková časť poplatku je závislá na: hrubých tonových kilometroch v osobnej a nákladnej doprave, stanovená za každých realizovaných tisíc hrubých tonových kilometrov.
•	Prístup na dopravnú cestu ako časť závislá na : počte objednaných pravidelných vlakov v osobnej a nákladnej doprave, stanovená za každý objednaný pravidelný vlak, ktorý je definovaný číslom, hmotnosťou, dĺžkou a rýchlosťou.
Pri spoplatňovaní nie je vymedzená miera zisku.

2. alternatíva - predpokladaná účinnosť od 1. 1. 2007. ÚRŽD vymedzuje regulačný rámec, ktorý vychádza z nasledovných princípov:
•	Regulačný rámec na obdobie 2007 - 2009 podporuje Dopravnú politiku Slovenskej republiky do roku 2015 schválenú uznesením vlády SR č. 445/2005, Koncepciu osobnej autobusovej a železničnej dopravy, s dôrazom na systémové riešenie financovania výkonov vo verejnom záujme v roku 2005 a v rokoch nasledujúcich schválenú uznesením vlády č. 377/2005. Znížením cien železničnej dopravnej cesty pre nákladnú dopravu o cca 1,2 mld. Sk a zachovaním úrovne cien pre osobnú dopravu prispieva k harmonizácii ekonomických podmienok medzi cestnou a železničnou dopravou. 
•	Výnosy za posun a vozňovo prepravnú kanceláriu nie sú predmetom navrhovanej cenovej regulácie.
•	Podiel fixných nákladov pripadajúcich za nevyužitú  kapacitu bude hradený z verejných financií  z rozpočtu (navýšenie oproti súčasnosti).
•	Štruktúra poplatku je tvorená podľa kategórií tratí (sadzba vlkm, sadzba hrtkm,  a koeficienty zohľadňujúce špecifiká - RID, PNM, mimoriadne vlaky, ) podľa druhu dopravy. Sadzba hrtkm = plné variabilné náklady súvisiace s príslušným druhom dopravy. Sadzba vlkm = podiel fixných nákladov súvisiacich s príslušným druhom dopravy vo väzbe na využitie dostupnej kapacity. Fixné náklady súvisiace s nevyužitou dostupnou kapacitou hradí vlastník infrašruktúry (§22 zákona č. 164/1996 Z. z. o dráhach v znení neskorších predpisov).
Aplikácia vyššie uvedených zásad spoplatňovania sa prejaví v bilancii výkonov z prevádzkovania dráh..
Bilancia výkonov z prevádzkovania dráh do roku 2010

 	2005 (*skutoč.)	2006	2007	2008	2009	2010	
Dopravný výkon tis. vlkm (aktualizácia)	49 182	50 274,5	50 274 ,5	50 274,5	50 274,5	50 274,5	
Cena výkonu - EON (tis. Sk)	11 266 180	11 171 262	11 349 049	11 702 584	12 026 810	12 287 817	
Výnosy celkom (tis. Sk)
1. alternatíva
2.alternatíva	
 7 666 180
-	
7 190 414
-	
7 130 315
5 930 315	
7 130 315
5 930 315	
7 130 315
5 930 315	
7 130 315
5 930 315	
Strata celkom (tis. Sk) 
1. alternatíva
2.alternatíva	-  3 600 000
-	- 3 980 848
-	-4 218 734
-5 418 734	-4 572 269
-5 772 269	-4 896 495
- 6 096 495	-5 157 502
  -6 357502	
* Vyhodnotenie Zmluvy o výkonoch vo verejnom záujme za rok 2005 nie je zatiaľ protokolárne uzatvorené

Dopad výkonov z prevádzkovania dráh pri daných alternatívach regulácie sa prejaví v nasledovnej požiadavke ŽSR na výšku neinvestičnej dotácie zo štátneho rozpočtu na krytie straty z prevádzkovania dráh na príslušné roky.

(mil. Sk) 	2006	2007	2008	2009	2010	
Neinvestičná dotácia zo ŠR    požiadavka ŽSR –1. alternatíva	3 915,5	4 218,7	4 572,2	4 896,5	5 157,5	
Neinvestičná dotácia zo ŠR    Dopad regulačného rámca - požiadavka ŽSR –2. alternatíva	-	5 418,7	5 772,3	6 096,5	6 357,5	
Neinvestičná dotácia zo ŠR  rozpočet verejnej správy**	3 600,0	3 600,0**	3 600,0**	3 600,0**		
Dĺžka vlakových úsekov podľa cenníka ÚRŽD č. 654/2005 (km)	3 690	3 690	3 690	3 690	3 690	
** bude upresnené po stanovení v kapitole MDPT SR

Z vyššie uvedených tabuliek vyplýva, že požiadavka ŽSR prevyšuje výšku neinvestičnej dotácie vymedzenej v rozpočte verejnej správy na roky 2006 - 2008. V dôsledku toho je nevyhnutné:
•	prehodnotiť výšku neinvestičnej dotácie (jej zvýšenie) vo vzťahu k uplatneniu navrhovaného výnosu ÚRŽD od 1. 1. 2007
•	doriešiť spôsob zabezpečenia vyrovnaného hospodárenia prevádzkovateľa dráh ako to ustanovuje zákon č. 164/1996 Z. z. o dráhach v znení neskorších predpisov. Súčasne požiadavku  vyrovnaného hospodárenia vyžaduje aj smernica EP a Rady č. 2001/14/ES.V rámci zmluvy o prevádzkovaní dráh je stanovená neprekročiteľná výška dotácie a nie je doteraz spracovaný systém vzájomného zúčtovania nekrytej straty pri prevádzkovaní dráh medzi ŽSR a štátom za daný rok. Pretrvávanie takéhoto mechanizmu ( neprekročiteľná výška dotácie) opätovne môže vyústiť do situácie nutného oddlženia aj keď ŽSR plnia úlohy kontrolného mechanizmu stanovené v konsolidačnej funkcii.
3.1.2	Dotácia na modernizáciu železničnej siete – investičná dotácia
V roku 2005 pre ŽSR nebola v rámci štátneho rozpočtu schválená investičná dotácia. Na podporu modernizácie železničných dopravných ciest v roku 2005 boli využívané v plnej miere výhradne prostriedky zo štrukturálnych fondov, Kohézneho fondu a z predvstupových fondov. Na zabezpečenie realizácie investičných stavieb čiastočne kofinancovaných ŠR SR a fondmi Európskeho spoločenstva ŽSR uzavreli dňa 8. 6. 2005 zmluvu o úvere vo výške 1,5 mld. Sk so Citibank (Slovakia) a. s., Dexia banka Slovensko, a. s. a Tatra bankou a. s.. K 31. 12. 2005 bol úver vyčerpaný vo výške 606,4 mil. SK. Úver je možné čerpať do konca rezervačného obdobia, t. j. do 31. 12. 2006.
V roku 2006 sa vychádza zo schváleného podnikateľského plánu ŽSR, ktorý rešpektuje rozpočet verejnej správy v oblasti kapitálových výdavkov a zdrojov EÚ.
Prostriedky z rozpočtu EÚ celkom (tis. Sk)
v tom :  rozpočet rok 2006
             presun z roku 2005
v členení:
1. Prostriedky z Kohézneho fondu  - rozpočet  rok 2006
 /navýšený objem sklzom z roku 2005  / 

2.  ERDF– ŠF – rozpočet  rok 2006       
 /navýšený objem sklzom z roku 2005 /   

3.  ISPA rozpočet rok 2006                                                                                                   	4 716 475
2 828 558
1 887 917
 
   829 180
1 184 390
    
717 316
 703 527
    
        1  282 062	
Prostriedky zo ŠR - spolufinancovanie celkom
v tom: rok 2006
           presun z roku 2005
v členení:
4. Spolufinancovanie  Kohézny fond - rozpočet   rok 2006       
   /navýšený objem sklzom z roku 2005 /   

5.  Spolufinancovanie ERDF - ŠF - rozpočet 2006
    /navýšený objem sklzom z roku 2005 /   

6. Kofinancovanie ISPA (kapitola VPS) -  rozpočet rok 2006                                    
    /navýšený objem sklzom z roku 2005 /   
     	2 881 317
1 789 151
1 094 166

             291 334
    208 780

    235 636
    282 439

1  260 181
    602 947

Ostatné investičné akcie financované zo štátneho rozpočtu 
Štátny rozpočet – investičné akcie - rozpočet rok 2006 v tis. Sk             501 431 
 v tom: 
•	Rozvoj a modernizácia železníc                                                         468 431
Rozpočtovým opatrením č. 1 MF SR pôvodný objem 526 431 tis. Sk znížený o 58,0 mil. Sk – navýšenie základného imania v Spoločnej zdravotnej poisťovni, a. s. Bratislava /list MDPT č. 121-2700/2006 z 27.1.2006/

•	Dopravná a telekomunikačná podpora ŽSR                                        52 000
*Rozpočtové opatrenie MF SR č.13- kapitálové výdavky boli presunuté v objeme 19 mil. Sk do bežných výdavkov 
Požiadavka ŽSR v roku 2006 na ostatné investičné akcie financované zo štátneho rozpočtu (1 398,7 mil. Sk) nebola v plnom rozsahu akceptovaná. Súčasne v plnom rozsahu pre rok 2006 nebola akceptovaná ani požiadavka na výšku spolufinancovania z rozpočtu verejnej správy najmä pre ISPA. Nedostatok finančných prostriedkov môže mať nepriaznivý vplyv na plynulú realizáciu projektov, môže mať za následok predĺženie lehoty výstavby, prípadne môže dôjsť aj k vráteniu finančných prostriedkov EK z dôvodu nedodržania podmienok poskytnutia finančných zdrojov.
V ďalších rokoch ŽSR požaduje
 (mil. Sk) 	2007	2008	2009	2010	
Investičná dotácia zo ŠR                         – požiadavka  ŽSR 	2 701,1	2 709,1	2 695,1	1 500,0	
Investičná dotácia zo ŠR                           rozpočet verejnej správy	2 701,1	2 709,1	2 695,1**		
Investičná dotácia zo ŠR (kofinancovanie ku ISPA, KF a ŠF) – požiadavka ŽSR	4 010,6	1 390,7	1 514,6	2 500,0	
Investičná dotácia zo ŠR (kofinancovanie ku ISPA, KF a ŠF)   rozpočet verejnej správy na roky 2006 až 2008	**	**	**		
** bude upresnené po stanovení v kapitole MDPT SR - v tejto etape nie je stanovené
Z vývoja zdrojov na investície z rozpočtu verejnej správy od roku 2007 podľa dostupných informácií vyplýva približovanie požiadavky ŽSR s rozpočtom verejnej správy (príloha č. 7).
3.1.3. Potreba krytia splátok finančných záväzkov 
V portfóliu záväzkov ŽSR sú vymedzené záväzky, ktorých úhrada vyžaduje zdroje verejných financií
(mil. Sk)	2006	2007	2008	2009	2010	
 Splácanie úverov so št. zárukou 1)
(istina a úrok)	2 246,4	10 021,1	1 593,1	1 549,1	1 505,1	
Splátka ŠFA 4268/2001-KM/a 2) 
istina
úrok	
975,0
75,3					
Záväzok voči MF SR   3)
istina
úrok	
1 162,9
178,7					
Vysporiadanie nevyporiadaného majetku (investície) 4)	180,0	230,0	200,0	165,0	155,0	
Poznámky:
1)	V prípade nedostatku vlastných zdrojov na splácanie úveru a úrokov budú ŽSR požadovať splatenie týchto splátok zo zdrojov štátu tak, ako to bolo v predchádzajúcich rokoch (2003 - 2005. ). V schválenom rozpočte na roky 2006 – 2008 je uvedený predpokladaný vývoj realizácie  štátnych záruk v danom objeme.
2)	Predstavuje rozsah finančného zaťaženia štátneho rozpočtu, vo vzťahu k finančnému vysporiadaniu splátok istín z výpomoci, ktorá bola poskytnutá pre ŽSR zo Štátnych finančných aktív z roku 2001. Podľa dodatku k zmluve dlžná suma (istina ,úrok) je splatná do 31. 12. 2006 Dané zdroje v rámci rozpočtu verejnej správy nie sú rozpočtované. V priebehu roka 2006 je pripravovaný návrh na vloženie tejto pohľadávky štátu do základného imania ŽSR..
3)	Predstavuje návratnú finančnú výpomoc poskytnutú ŽSR na základe uznesenia vlády SR č. 1235 z 15. 12. 2004 z prostriedkov štátneho rozpočtu určenú na úhradu záväzkov po lehote splatnosti voči Sociálnej poisťovni za poistné a dôchodkové zabezpečenie za  roky 1997 až 2001. V pôvodnom pláne konsolidačnej funkcie bol záväzok voči Sociálnej poisťovni vymedzený ako konsolidačná funkcia vyplývajúca z rozdelenia ŽSR. Podľa dodatku k zmluve dlžná suma (istina ,úrok) je splatná do 31. 12. 2006 Dané zdroje v rámci rozpočtu verejnej správy nie sú rozpočtované. V priebehu roka 2006 je pripravovaný návrh na vloženie tejto pohľadávky štátu do základného imania ŽSR..
4)	Krytie salda zo správy nepotrebného a prebytočného majetku vyplývajúceho z projektu transformácie ŽSR..
Uznesením vlády SR č. 898/2005 bod D.3. bola stanovená povinnosť rozpočtovať pre ŽSR v rámci rozpočtovej kapitoly MDPT SR prostriedky na vysporiadanie majetku. Zatiaľ zdroje na krytie týchto výdajov ŽSR nie sú zapracované do rozpočtu verejnej správy. 

3.2.	Aktualizácia finančného modelu do roku 2010 
Pri aktualizácii finančného modelu schváleného uznesením vlády SR č. 898/2005 k plánu konsolidačnej funkcie boli uplatnené vo väzbe na vývoj vnútorného a vonkajšieho prostredia nasledujúce zmeny :
-	zachovanie úrovne objemu dopravných výkonov do roku 2010. Cieľom ŽSR je v rámci interných možností vytvoriť podmienky na udržanie súčasného podielu na trhu, 
-	cena poplatku za použitie ŽDC je spracovaná v dvoch alternatívach: 1.alternatíva v súlade s výnosom ÚRŽD č. 654/2005 Z. z. bez uplatnenia miery zisku, 2. alternatíva vychádza z návrhu výnosu spracovaného ÚRŽD s účinnosťou od 1. 1. 2007 (bližšie v časti 3.1.1). Prejavom aplikácie daného návrhu je nárast neinvestičnej dotácie zo štátneho rozpočtu, 
-	medziročný rast nákladov a cien vstupov maximálne do výšky inflácie vymedzenej v návrhu východísk rozpočtu verejnej správy (v roku 2006 +2,5%). Rast priemernej mzdy v roku 2006 +5,8% oproti roku 2005,
-	nová metodika  účtovania odpustenia splátok úrokov z úverov so štátnou zárukou. V pôvodnom modeli boli kalkulované vo mimoriadnych výnosoch, v aktualizovanom modeli sú v  finančných výnosoch,
-	časový posun v účtovaní odpustenia splátok istín a úrokov z úverov so štátnou zárukou, realizovaných FNM SR na základe dohôd o pristúpení k dlhu uzavretých s MF SR a ŽSR. V roku realizácie úhrad  splátok úverov sú tieto platby zaúčtované   ako dlhodobý záväzok voči FNM SR a následne v ďalšom roku (po odpustení uvedeného záväzku) sú zahrnuté do výnosov, 
-	aktualizácia splátok istín a úrokov z úverov so štátnou zárukou, prepočítaných kurzom platným k 31. 12. 2005,
-	podľa aktualizácie plánu konsolidačnej funkcie ŽSR na roky 2005 až 2009 sa v roku 2005 predpokladalo čerpanie nových úverov vo výške max. 100 mil. EUR pri súčasnom skvalitnení portfólia záväzkov. V skutočnosti sa v roku 2005 čerpali nové úvery len vo výške 65 mil. EUR (okrem investičného úveru vo výške 1,5 mld. Sk). Preto sa v podnikateľskom pláne v roku 2006 uvažuje s čerpaním nového úveru vo výške 30 mil. EUR s predpokladom využitia na úhradu záväzkov z obchodného styku a s dočerpaním zostatku investičného úveru z roku 2005 (1,5 mld. Sk) v čiastke 893 554 tis. Sk. Prípadný krátkodobý nedostatok finančných zdrojov bude riešený kontokorentnými úvermi,
-	aktualizácia investičného programu do roku 2010. Požiadavka ŽSR na výšku investičného transferu v roku 2006 bola 1 398,73 mil. Sk. Investičná dotácia zo štátneho rozpočtu v roku 2006 je 501,4 mil. Sk z toho 33 mil. Sk dopravná a telekomunikačná podpora ŽSR,
-	prepočet finančných ukazovateľov podľa novej metodiky, na ktorej základe boli z cudzích zdrojov  vyňaté prijaté štátne investičné dotácie a dotácie ISPA, EÚ, ktoré boli zaradené do vlastných zdrojov,
-	zaradenie ukazovateľa produktivity práce z upravenej pridanej hodnoty. Pridaná hodnota bola upravená o výšku neinvestičného transferu  z dôvodu reálnejšieho vyjadrenia výkonnosti firmy (úprava je odôvodnená tým, že  neinvestičný transfer vykrýva stratu, ktorá vzniká reguláciou ceny poplatku za používanie ŽDC),
-	v celkovej bilancii cash flow v roku 2006 nie je uvažované s úhradou splátok záväzku voči ŠFA (975 mil. Sk ) a záväzku voči MF SR - návratná finančná výpomoc poskytnutá ŽSR z prostriedkov štátneho rozpočtu na úhradu  záväzkov  voči Sociálnej poisťovni (1 162,9 mil. Sk).
Aktualizácia plánu konsolidačnej funkcie pre rok 2006 a do roku 2010 je kvantifikovaná v prílohách č. 5 – 13. 
Opatrenia ŽSR na zabezpečenie hospodárenia v roku 2006
Zabezpečenie plnenia konsolidačnej funkcie si vyžiadalo vymedzenie hlavných cieľov ŽSR, ktoré boli schválené Správnou radou ako súčasť Podnikateľského plánu na rok 2006:
•	Dosiahnuť vyrovnané príjmy a výdavky v hospodárení ŽSR
•	Modernizovať a budovať železničnú infraštruktúru
•	Vybudovať efektívny systém riadenia prevádzky na dopravnej ceste
•	Maximálne využívať prostriedky z externých zdrojov (štát a granty EÚ)
•	Vybudovať efektívny systém riadenia správy a údržby železničnej infraštruktúry 
•	Zabezpečiť optimalizáciu využitia zdrojov
•	Vytvoriť efektívny systém riadenia ľudských zdrojov 
3.3	. Aktualizácia kontrolného mechanizmu do roku 2010
Na základe vyhodnotenia konsolidačnej funkcie, výsledkov hospodárenia ŽSR v roku 2005 a výsledkov finančného modelu pre roky 2006 - 2010 spresňujeme ukazovatele kontrolného mechanizmu v roku 2006, ktoré budú vyhodnocované ročne vo vláde SR v máji nasledujúceho roka:
3.3.1	Ekonomická oblasť – kompetencia ŽSR
1.	Plynulé financovanie záväzkov voči Sociálnej poisťovni, zdravotným poisťovniam a daňovým úradom a nezvyšovanie dlhu.
2.	Investície do železničnej infraštruktúry z vlastných zdrojov realizovať so zameraním na: 
-	potrebu odstránenia havarijných stavov na tratiach ŽSR,
-	zabezpečenie plynulej prevádzky ,
-	vyrovnanie záväzkov z predchádzajúcich období,
-	obnova zastaralej IT technológie
-	výraznejšia aktivácia racionalizačných investícií vedúcich k úspore živej práce a nákladov, zvyšovaniu bezpečnosti a produktivity
3.	Zabezpečiť trend vývoja vybraných ekonomických ukazovateľov podľa prílohy č. 13:
-	Záväzky (v roku 2006 výška záväzkov max. podľa príl. č. 13. Od roku 2007 klesajúci trend)
-	Koeficient samofinancovania (trend rastúci) 
-	Celková úverová zadlženosť (trend klesajúci) 
-	Výsledok hospodárenia z hospodárskej činnosti (trend rastúci) 
-	Náklady na hospodársku činnosť v Sk/km prevádzkovanej siete (trend   inflácia)
-	Produktivita z výnosov bez vplyvu konsolidačnej funkcie (trend rastúci)
3.3.2.	Zamestnanosť
Zníženie počtu zamestnancov sa bude odvíjať kontinuálne od realizovaných opatrení v oblasti zmeny systému riadenia a organizovania a modernizáciou technickej základne.
	2005	2006	2007	2008	2009	2010	
Priemerný prep. stav zam. (Aktualizácia v roku 2006)	19 663	18 537	18 164	17 964	17 764	17 564	
3.3.3.	Sociálna oblasť
1.	Vytvárať štandardné podmienky v  starostlivosti o zamestnancov
2.	Prostredníctvom kolektívneho vyjednávania pri uzatváraní kolektívnej zmluvy na rok 2007 na ďalšie obdobie ďalej nevytvárať sociálne záväzky, ktoré nezodpovedajú ekonomickým možnostiam ŽSR. 

4. Závery a odporúčania

Z plnenia plánu konsolidačnej funkcie v roku 2005 a jej aktualizácie na roky 2006 - 2010 vyplynuli oblasti a konkrétne problémy, ktoré si vyžadujú riešenie v priebehu roku 2006:
a)	zabezpečenie vyrovnaného hospodárenia 
Zákon č. 164/1996 Z. z. o dráhach v znení neskorších predpisov vyžaduje v rámci zmluvy o prevádzkovaní dráh stanoviť spôsob vyrovnaného hospodárenia. V dôsledku toho je potrebné v ďalšom období jednoznačne vymedziť:
-	predmet zmluvy
-	aplikáciu verejného resp. súkromného práva (Obchodný zákonník) pri uzatváraní zmluvy o prevádzkovaní dráh
-	časový horizont uzatvárania zmluvy (dlhšie ako 1 rok)
-	systém vzájomného zúčtovania nekrytej straty pri prevádzkovaní dráh medzi ŽSR a štátom za daný rok.
b) vymedzenie ekonomicky oprávnených nákladov (EON)
Naďalej pretrváva určitý nesúlad pri vymedzení EON v rámci zmluvy o prevádzkovaní dráh. Jedná sa predovšetkým o náklady spojené s aplikáciou platnej kolektívnej zmluvy t. j. záväzkov z nej vyplývajúcich voči zamestnancom ŽSR (napr. odstupné, náhrada príjmu počas pracovnej nespôsobilosti, ostatné sociálne poistenie a pod.). V porovnaní so štandardom v ostatných krajinách boli dohodnuté finančne menej náročné opatrenia, ktoré sa premietli do kolektívnej zmluvy ŽSR v roku 2006, avšak v určitých druhoch výdavkov ešte prevyšujú rámec minimálnej výšky stanovenej v zákonoch. 
Podporou vyššie uvedeného môže byť aj krytie finančných bremien, ktoré vyplývajú z osobitostí postavenia železničného dopravného trhu v súlade s Nariadením Rady (EHS) č. 1192/69 zo zdrojov štátu. Jedná sa o náklady spojené najmä so znižovaním zamestnanosti v železničných podnikoch, dôchodkové poistenie a pod.
c) systém regulácie spoplatnenia železničnej dopravnej cesty a jeho dopady na hospodárenie ŽSR a rozpočet verejnej správy
Návrh výnosu Úradu pre reguláciu železničnej dopravy, ktorým sa stanovuje rozsah regulácie cien v železničnej doprave s účinnosťou od 1. 1. 2007 bude možné aplikovať až po vyriešení jeho dopadu na výšku neinvestičnej dotácie zo štátneho rozpočtu. Každoročne sa to prejaví v náraste požadovanej dotácie o cca 1 200 mil. Sk. Neakceptovanie nárastu zo zdrojov verejných financií by sa prejavilo v raste straty z hospodárenia a tým nedodržania požiadavky zabezpečenia vyrovnaného hospodárenia.
d) ukončenie procesu vloženia pohľadávky štátu ako nepeňažný vklad do základného imania ŽSR
V súlade s uznesením vlády č. 898/2005 bod D.1. boli realizované nasledovné kroky:
-	príprava novely zákona č. 278/1993 Z. z. o správe majetku štátu a jeho novelizácia v znení zákona č. 534/2005 Z. z. Daná novela umožňuje prostredníctvom § 13 správcovi, ktorým je ústredný orgán štátnej správy so súhlasom vlády vložiť majetok vo vlastníctve štátu ako vklad do základného imania právnickej osoby, ktorej jediným zakladateľom je štát, t. j. aj  ŽSR. Účinnosť zákona od 15. 12. 2005.
-	spracované a podpísané dodatky k Zmluve o návratnom poskytnutí prostriedkov zo Štátnych finančných aktív č. 2586/2001-KM/a zo dňa 1. 8. 2001 a k Zmluve o návratnej finančnej výpomoci č. MF/015683/2004-442 zo dňa 20. 12. 2004 za účelom zmeny splátkových kalendárov tak, aby dlžné sumy z oboch zmlúv boli splatné  dňa 31.12. 2006 vo výške istiny a príslušenstva. Dodatky k vyššie uvedeným zmluvám boli  uzavreté medzi MF SR a ŽSR.
V ďalšej etape pre prípravu komplexného zabezpečenia vloženia zostatku pohľadávky štátu v správe MF SR k Zmluve o návratnom poskytnutí prostriedkov zo Štátnych finančných aktív č. 2586/2001-KM/a zo dňa 1. 8. 2001 a k Zmluve o návratnej finančnej výpomoci č. MF/015683/2004-442 zo dňa 20. 12. 2004 je nevyhnutné doriešiť:
-	výšku vloženia pohľadávok z finančných výpomocí (len vo výške istiny alebo možnosť vloženia aj vrátane príslušenstva, t. j. – úroky)
-	možnosť zmeny výšky úrokovej sadzby z návratných finančných výpomocí
-	zmluvu o prevode správy pohľadávok z MF SR na MDPT SR ako zriaďovateľa ŽSR.
e) úhrada splátok (istina a úrok) z úverov so štátnou zárukou 
Z finančnej situácie ŽSR aj v ďalších rokoch vyplýva potreba krytia splátok (istina a úrok ) úverov so štátnou zárukou zo zdrojov verejného rozpočtu a ich nenávratnosť.